‘CNS’ยังดี ค่าคอมม์เสรี ไม่กระเทือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — CNS โชว์งบงวดครึ่งปี โกยกำไรสุทธิ 50.6 ล้านบาท หลังไตรมาส 2 ไม่ได้รับผลกระทบจากค่าคอมมิชชันขั้นบันไดเหตุวอลุมพุ่ง 
บริษัทหลักทรัพย์ (บล.) พัฒนสิน (CNS) เปิดเผยว่า ผลดำเนินงานของบริษัทในงวดไตรมาส 2 สิ้นสุด 28 ก.พ. 2553 ขาดทุนสุทธิ 2.9 ล้านบาท นับว่ามากกว่าการขาดทุนสุทธิ 2.6 ล้านบาทในงวดเดียวกันของปีก่อน
ขณะที่รวมงวด 6 เดือน มีกำไรสุทธิ 50.6 ล้านบาท ดีขึ้นจากงวดเดียวกันของปีก่อนที่มีกำไรสุทธิ 10.6 ล้านบาท
อย่างไรก็ตาม งบการเงินของ CNS ซึ่งอ้างอิงกับงวดปีของญี่ปุ่น ทำให้ไม่เหมือนบริษัทหลักทรัพย์ไทย และผลดำเนินงานงวดไตรมาส 2 มีระยะเวลาในการใช้อัตราค่านายหน้าซื้อขายหลักทรัพย์ (คอมมิชชัน) แบบขั้นบันได เพียง 2 เดือนเท่านั้นคือเดือน ม.ค.ก.พ. จึงยังไม่เห็นผลกระทบจากการใช้คอมมิชชันแบบขั้นบันได ทำให้ บล.พัฒนสิน มีรายได้จากค่านายหน้าซื้อขายหุ้นจำนวน 84.28 ล้านบาท ดีขึ้นจากงวดเดียวกัน ของปีก่อนที่มีรายได้ 75.63 ล้านบาท 
สำหรับรายได้ที่ลดลงอย่างมากคือรายได้จากค่าธรรมเนียมและบริษัทที่ทำได้เพียง 14.59 ล้านบาท จากงวดเดียวกันของปีก่อนที่ทำได้ 55.21 ล้านบาท ทำให้รายได้รวมลดลงมาเหลือ 126.67 ล้านบาท จากปีก่อนที่ทำได้ 170.04 ล้านบาท
นายมนตรี ศรไพศาล ประธานเจ้าหน้าที่บริหาร บล.กิมเอ็ง (ประเทศไทย) กล่าวว่า การใช้ค่าคอมมิชชันเสรีขั้นบันไดปกติจะทำให้รายได้ของบริษัทหายไปประมาณ 1520% แต่เมื่อภาวะการซื้อขายของตลาดโดยรวมดีขึ้นอย่างมากทั้งในแง่ของดัชนีหุ้นและปริมาณการซื้อขายต่อวันที่พุ่งเกิน 3 หมื่นล้านบาท ก็จะช่วยบรรเทาการลดลงของรายได้จากธุรกิจค้าหุ้นได้